Rehiyon Bikol

An Rehiyon Bikol (Ingles: Bicol Region o Region V) sarô sa mga rehiyon na administratibo kan Republika kan Filipinas, na pig-aapod man na Rehiyon V. Inaapod man ining Bicolandia o Kabikolan. An Bicol igwang anom na probinsya, apat sa may kadagaan kan Bicol Peninsula (sa sur-subangan na parte kan isla nin Luzon) – Albay, Camarines Norte, Camarines Sur, asin Sorsogon – asin duwang probinsya sa mga isla kan Catanduanes asin Masbate.

An sentro nin rehiyon iyo an syudad nin Legazpi asin igwang sarong Independent Component City, an banal na syudad nin Naga. An rehiyon sarong lugar na marayom kan Lamon Bay sa norte, Dagat Filipinas sa sirangan, asin Sibuyan Sea saka Ragay Gulf sa nakalat sa katundan. An mga probinsyang nasa norteng parte, Camarines Norte asin Camarines Sur, pigkokontrol sa kan kanan kan provincia nin Quezon.

Segun sa sensus kan Mayo 1, 2020, igwang 6,082,165 na katawo na nag-eerok sa Rehiyon Bikol sa 1,207,809 na mga harong, asin igwang sukol na 18,155.82 kilometro kwadrado.

Heograpiya 
Binibilog an rehiyon nin anom na probinsya: an Albay, Camarines Norte, Camarines Sur, Catanduanes, Masbate asin Sorsogon. Igwa ini nin sarong nagsasadiring siyudad, an Siyudad nin Naga asin anom na kapartidong syudad, an mga nin Siyudad nin Iriga, Siyudad nin Legazpi, Siyudad nin Ligao, Siyudad nin Masbate, Siyudad nin Sorsogon asin Siyudad nin Tabaco. An mga rehiyonal na sentro iyo an Siyudad nin Legazpi, an pampolitikang sentro asin Siyudad nin Naga, an pinakaprogresibong syudad kan rehiyon asin pangkomersyo, pang-edukasyon, pinansyal, pangrelihiyon asin pangkulturang sentro kaini.

Tataramon 
Ang mga nag-eerok digdi inaapod na mga Bikolano na nagtataram nin manlaen-laen na tataramon arog kan Rinconada Bikol asin Buhi Bikol sa ikalimang distrito kan Camarines Sur; Bikol Sulnopan na Albay, Libon Bikol asin Miraya Bikol sa sulnopan na parte kan Albay asin iba pa. An lingua franca iyo an diyalekto sa Naga asin Legazpi na nasasabòtan kan ibang mga tagataram kan iba pang tataramon na Bikol.

Mga probinsya

Demograpiko

Toltolan

Mga panluwas na takod 
 PhilAtlas.com
 Philippine Standard Geographic Code
 Local Governance Performance Management System

Bikol